Rejsningsbesvær er et privat emne, som det kan være vanskeligt at tale om - selv med ens partner. Det ved de 7.231 mænd i Region Nordjylland der sidste år købte et potensmiddel. En dansk undersøgelse fra 2001 viser, at hver anden mand over 40 år oplever rejsningsbesvær. Årsagen er ofte åreforkalkning, men det kan også skyldes diabetes, forstørret prostata eller for højt blodtryk. - Rigtig mange danskere lider af type 2 diabetes og hjertekarsygdomme, så det må formodes, at der går 10.000'ere rundt med rejsningsbesvær uden at få behandling. Samtidig er det vigtigt ikke pådutte nogen behandling for rejsningsbesvær, for det er ikke livsfarligt at leve med rejsningsbesvær. Derimod handler det om livskvalitet og mental sundhed, ligesom rejsningsbesvær kan påvirke parforholdet meget, siger Niels Ejskjær, afdelingslæde ved Medicinsk Endokrinologisk afdeling på Århus Sygehus I dag er de mest benyttede behandlinger potenspillerne Cialis og Viagra, som minder meget med hinanden med undtagelse af virkningsvarigheden, hvor Cialis virker længere end Viagra. Fakta om rejsningsbesvær o Hver anden mand over 40 år oplever rejsningsbesvær i større eller mindre omfang. Tallet stiger til 80 procent, når manden runder 70 år. o Den hyppigste årsag til rejsningsbesvær er åreforkalkning, som forårsager problemet hos ca. 65 procent af patienterne. o Mænd med diabetes, prostatakræft, for højt blodtryk og depression oplever oftere rejsningsbesvær end andre mænd. o Potenspiller er den mest populære behandling for rejsningsbesvær. De tre mærker Cialis, Levitra og Viagra virker ved at afslappe muskelcellerne i penis, så blodet lettere kan løbe til penis og give rejsning ved seksuel stimulering. o Potenspiller virker kun ved seksuel stimulering. Cialis hjælper til at få rejsning inden for en periode på 36 timer, mens Levitra og Viagra virker i tre-fem timer.
Lægemiddelstyrelsens seneste opgørelse over forbruget af potensmidler i Danmark viser, at 7.231 mænd i Region Nordjylland var forbi et apotek for at købe et potensmiddel sidste år.